Mikael Dorsin

Mikael Frank «Micke» Dorsin (født 1981) er en svensk tidligere fotballspiller som er sportslig leder for Rosenborg Ballklub.

Han er bror til skuespilleren Henrik Dorsin.

 Karriere 
 Djurgården 
Mikael Dorsin gikk gradene i Djurgården og fikk sin debut i Superettan for Djurgården mot Sirius i 1998.

I 1999 ble han lånt ut til Spårvägen for å få mer spilletid og erfaring.

I år 2000 var han tilbake i Djurgården og hjalp klubben å rykke opp fra Superettan til Allsvenskan.

I 2001 endte Djurgården på en imponerende sølvplass. Dorsin var med å vinne to seriegull i 2002 og 2003 og cupgull i 2002, før han gikk til franske Strasbourg sommeren 2003.3. Mikael Dorsin 

 Strasbourg 
Han signerte en treårskontrakt med Strasbourg, men i kontrakten stod det at om ikke den økonomisk tyngede franske klubben kunne betale beløpet innen ett år, kunne Dorsin reise tilbake til Djurgården.3. Mikael Dorsin  Da ett år var gått kunne ikke franskmennene betale overgangssummen, og Dorsin måtte reise tilbake til Djurgården.

 Rosenborg 
I juli 2004 signerte han for Rosenborg for en overgangssum på 3,5 millioner kroner. 1. august 2004 fikk han sin debutkamp for Rosenborg mot Viking. 30. oktober 2004 vant han sitt første norske seriegull.

Sesongen 2006 spilte han 25 av 26 seriekamper og var med på å vinne sitt andre norske seriegull.

 Cluj 
Før 2008 dro han gratis til den rumenske klubben Cluj og skrev under en tre og et halvtårskontrakt. Han ble både cup- og seriemester. Oppholdet i Romania varte bare et halvt år, før Dorsin valgte å dra tilbake til Rosenborg.

 Rosenborg 
29. august 2008 signerte Dorsin en treårsavtale med Rosenborg. To dager senere gjorde han sin redebut for Rosenborg mot Vålerenga, og markerte seg ved å score sitt første mål for Rosenborg.

Sesongen 2009 vant han sitt tredje norske seriegull.Rosenborg er seriemester

Sesongen 2010 vant han sitt fjerde norske seriegull.

25. oktober 2015 spilte han sin kamp nummer 400 for Rosenborg.Kamp nummer 400 for Dorsin 

I sesongen 2015 var han med å vinne både Tippeligaen og Cupfinalen. Dette var hans femte seriemesterskap og første cupmesterskap i Norge.

27. mai 2016 la han opp som fotballspiller. Han fikk 401 kamper for Rosenborg, og er dermed på en 5.-plass på klubbens adelskalender.Micke Dorsin legger opp   

Dorsin er utdannet jurist og har tidligere jobbet som fotballagent.

10. desember 2019 ble han ansatt som sportslig leder for Rosenborg, en jobb han hadde ut 2025-sesongen.

 Landslaget 
Han var med å ta en fjerdeplass i U21 EM i 2004 i Tyskland. Han kom også på «all star»-laget.

Dorsin har 16 A-lagskamper for .

 Karriere som spiller 
 Klubb  Kamper  Mål  Periode  Djurgårdens IF  85  6  1998–2003  RC Strasbourg  20  0  2003–2004  Rosenborg  76  5  2004–2007  CFR Cluj  8  1  2008  Rosenborg  243  18  2008–2016

 Referanser 

 Eksterne lenker 

  Offisiell statistikk for Rosenborg Ballklub, Mikael Dorsin
 Spillerprofil på RBK.no

Kategori:Svenske fotballspillere
Kategori:Svenske landslagsspillere i fotball
Kategori:Fotballagenter
Kategori:Spillere i Fotball-EM 2008
Kategori:Norgesmestere i fotball
Kategori:Fotballspillere for Djurgårdens IF
Kategori:Fotballspillere for Spårvägens FF
Kategori:Fotballspillere for RC Strasbourg
Kategori:Fotballspillere for Rosenborg BK
Kategori:Fotballspillere for CFR Cluj
Kategori:Svenske fotballspillere i Norge
Kategori:Personer fra Lidingö kommun